
A határozati javaslat elfogadásához
egyszerű többség, a  rendelet tervezet elfogadásához
minősített  többség szükséges a Mötv. 50. § alapján,
az előterjesztés nyilvános ülésen tárgyalható! 

58. számú előterjesztés

Alsónyék Község Önkormányzata Képviselő-testületének 2025. szeptember 23-án
08.30 órakor megtartandó ülésére


Szociális célú tüzelőanyag vásárláshoz kapcsolódó támogatás felhasználásával kapcsolatos döntések meghozatala


	
Előterjesztő: Molnár István János polgármester

Készítette: Takaróné dr. Mihó Beatrix aljegyző

Törvényességi ellenőrzést végezte: Kondriczné dr. Varga Erzsébet jegyző

Tárgyalja: Gazdasági és Szociális Bizottság 2025.09.23.




Tisztelt Képviselő-testület!

A helyi önkormányzatokért felelős miniszter (a továbbiakban: miniszter) pályázatot hirdetett az államháztartásért felelős miniszter egyetértésével — a Magyarország 2025. évi központi költségvetéséről szóló 2024. évi XC. törvény (a továbbiakban: költségvetési törvény) 3. melléklet 2.3.1. pont szerint a települési önkormányzatok szociális célú tüzelőanyag vásárláshoz kapcsolódó támogatására. A Képviselő- testület a 2025. április 24-ei ülésén a pályázat benyújtásáról döntött.
[bookmark: _GoBack]A Közigazgatási és Területfejlesztési Minisztérium ÖGF/49-66/2025-KTM. számú támogatói okirata szerint (a támogatói okirat az előterjesztés 1. melléklete) a pályázat nyert, önkormányzatunk 1.226.820,- Ft támogatásban részesült, melynek felhasználásával 46 erdei m3 keménylombos tűzifát kell kiosztania szociálisan rászorult családok számára. 
A Képviselő- testület az 39/2025.(IV.24.) önk.-i határozatával a pályázat benyújtásáról és ehhez 140.000,- Ft + Áfa önerő biztosításáról döntött, az igényelt 70 erdei m3 tűzifához. A megítélt támogatás alapján azonban 92.000 Ft + Áfa önrész biztosítására lesz szükség.
A támogatói okiratban foglaltak szerint (14. pontja) a tűzifa származását az erdőről, az erdő védelméről és az erdőgazdálkodásról szóló 2009. évi XXXVII. törvény 90. §-a szerint kell igazolni. A tűzifa beszerzésére a Gemenci Erdő- és Vadgazdaság Zrt ajánlatot adott. A Gemenc Zrt ajánlata fekete dió fafajcsoportba tartozó tűzifa, melynek ára 23. 000,- Ft + ÁFA/m3 (1.058.000 Ft + Áfa= 1.343.660 Ft) (az adásvételi szerződés tervezete az előterjesztés 2. melléklete).
A szállítási költség (rakodóról alsónyéki telephelyre) 5500 Ft + Áfa /m3 (253.000 + Áfa= 321.310 Ft) Martini György e.v. ajánlata alapján. 
A támogatói okirat 15. pontja értelmében a tűzifa szállításából – ideértve a rászorulókhoz való eljuttatást is – származó költségek a Kedvezményezettet, azaz az Önkormányzatot terhelik. Az önkormányzat a szociális tűzifa kihordását a kérelmezőkhöz, az előző évhez hasonlóan saját traktorral és dolgozóival oldja meg.
A Gemenci Erdő-és Vadgazdaság Zrt-vel az adásvételi szerződés jóváhagyását javasoljuk, az 1. számú határozati javaslat elfogadásával.
A 2. számú határozati javaslat a szállításhoz kapcsolódó forrás biztosításáról szól. Javasoljuk elfogadásra. 
1. számú Határozati javaslat:
		      
a 2025. évi szociális célú tűzifa vásárlására

Alsónyék Község Önkormányzatának Képviselő-testülete 
a) a Gemenci Erdő- és Vadgazdaság Zrt-vel az 46 erdei m3 fekete dió fafajcsoportba tartozó kemény lombos tűzifa megvásárlására irányuló adásvételi szerződést – 23.000,- Ft/m3 +ÁFA egységár elfogadásával – jóváhagyja;
b) a szociális célú tűzifa vételárát-mely 1.058.000 Ft+Áfa- a Közigazgatási és Területfejlesztési Minisztérium által nyújtott támogatás, valamint 2025.évi költségvetésének működési céltartalék kerete terhére biztosítja;
c) felhatalmazza a község polgármesterét az adásvételi szerződés aláírására.

Határidő: 2025. október 15.
Felelős: Kondriczné dr. Varga Erzsébet jegyző
	   (a határozat megküldéséért)
		   Molnár István János polgármester
               (a szerződés aláírásáért)

Határozatról értesül: Gemenci Erdő- és Vadgazdaság Zrt.
BKÖH Pénzügyi Iroda
                                   irattár		


2. számú Határozati javaslat:
		      
a 2025. évi szociális célú tűzifa szállítás költségeihez fedezet biztosítására

Alsónyék Község Önkormányzatának Képviselő-testülete 
a) a Gemenci Erdő- és Vadgazdaság Zrt-től vásárolt összesen 46 erdei m3 fekete dió fafajcsoportba tartozó keménylombos tűzifa gemenci rakodóról alsónyéki telephelyre szállítására, valamint a jogosultak részére történő kiszállításra bruttó 500.000.- Ft keretösszeget biztosít az önkormányzat 2025. évi költségvetésének terhére;
b) felhatalmazza a község polgármesterét Martini György ev.–val (székhelye: 7724 Feked, Fő utca 95, nyilvántartási szám: 2527138, adószám: 43570520-2-22,) szociális tűzifa szállításra vonatkozó szerződés aláírására.

Határidő: 2025. október 31.
Felelős: Kondriczné dr. Varga Erzsébet jegyző
	   (a határozat megküldéséért)
               Molnár István János polgármester
               (a szerződés aláírásáért)

Határozatról értesül: BKÖH Pénzügyi Iroda
                                  irattár	



A támogatói okiratban foglaltak szerint (13. pontja) a Kedvezményezettnek a szociális rászorultság és a 2025. évi igénylés részletes feltételeit – legkésőbb a tüzelőanyag megvásárlását követő 10. napon hatályba lépő – rendeletben kell szabályoznia. Az okirat ezen rendelkezésének teljesítése érdekében javasoljuk az előterjesztés mellékletét képező rendelet tervezet elfogadását.

INDOKOLÁS

Általános indokolás
A rendelet megalkotását a Közigazgatási és Területfejlesztési Minisztériumtól elnyert támogatás felhasználása indokolja.
Részletes indokolás
Az 1. §-hoz 
A rendelet megalkotásának előzménye, indoka.
A 2. §-hoz 
A kérelem elbírálása szempontjából irányadó lakóhely, tartózkodási hely adatok figyelembe vételének szabályai.
A 3. §-hoz 
A szociális rászorultság feltételei, támogatás mértéke.
A 4. §-hoz 
Igénylés módja, ideje, elbírálás módja, ideje.
Az 5. §-hoz 
A támogatás forrása, felhasználásának következménye.
A 6. §-hoz 
Jogosulatlan felhasználás következménye.
A 7. §-hoz 
Hatályba léptető és hatályon kívül helyező rendelkezés.
Az 1. melléklethez 
Kérelem nyomtatvány
A 2. melléklethez 
Átvételi elismervény


HATÁSVIZSGÁLAT


Társadalmi-gazdasági hatása: szociálisan rászoruló családok tűzifa természetbeni ellátással történő támogatását teszi lehetővé.

Költségvetési hatása: a támogatás forrása a Közigazgatási és Területfejlesztési Minisztériumtól elnyert támogatás.

Környezeti és egészségügyi következmények: nincs

Adminisztratív terheket befolyásoló hatása: A rendelet végrehajtása egyszeri adminisztrációs terhet jelent a hivatal munkatársainak, kérelmek előkészítése, elbírálása, az ezekkel és az elszámolással kapcsolatos dokumentumok elkészítése. A szállítás megoldása az önkormányzat feladata.

A jogszabály megalkotásának szükségessége: A helyi önkormányzatokért felelős miniszter által kiírt pályázat alapján a szociális rászorultság szabályait és az igénylés részletes feltételeit rendeletben kell meghatározni.

A jogalkotás elmaradásának következményei: A pályázati támogatással nem tud elszámolni az önkormányzat, azt vissza kell fizetnie.

A jogszabály alkalmazásához szükséges személyi, szervezeti, tárgyi és pénzügyi feltételek: rendelkezésre állnak.

A rendelet-tervezetet véleményeztetési kötelezettség: nincs



